2017-ben hosszas várakozás, halasztások és bonyodalmak után végül ismét Kijevre esett a választás. Összesen hat város volt versenyben a rendezésért, amit végül ennek felére csökkentettek. Az utolsó fordulóban Kijev mellett Dnyipro és Odessza szerepelt, előbbinél visszavonták a pályázatot, utóbbinál pedig nem volt megfelelő a helyszín a rendezésre. A végső helyszín a 14 000 férőhelyes Nemzetközi Kiállítási Központ lett. A dalfesztivál mottója a "Celebrate Diversity" () lett, a logó pedig egy hagyományos ukrán gyöngy nyaklánc köré épült fel, ami különböző gyöngyökből áll és mindegyik saját tervezésű, ezzel ünnepli a sokszínűséget és az egyéniséget. Az ékszer eredeti neve Namysto, ami védő amulett is, valamint a szépség és az egészség szimbóluma. A dalverseny elődöntőire 2017. május 9-én és 11-én került sor, míg a döntőt május 13-án tartották. Az adások műsorvezetői Olekszandr Szkicsko, Volodimir Osztapcsuk és Timur Miroshnychenko voltak (utóbbi leginkábba a green room-ban). Ez volt az első alkalom, hogy három férfi házigazdája volt a rendezvénynek, valamint az 1956-os dalfesztivál óta a második alkalom, hogy nem volt női műsorvezető.